
ประกาศองค์การบริหารส่วนตำบลบือมัง

เรื่อง  แผนการดำเนินงานองค์การบริหารส่วนตำบลบือมัง ประจำปีงบประมาณ พ.ศ. ๒๕๖๖
***************************

เนื่องด้วย องค์การบริหารส่วนตำบลบือมัง ได้ดำเนินการจัดทำแผนการดำเนินงาน  ประจำปีงบประมาณ พ.ศ. ๒๕๖๖  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม ถึง (ฉบับที่ ๓) พ.ศ. ๒๕๖๑ โดยมีวัตถุประสงค์เพื่อให้ทราบถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น และใช้เป็นแนวทางในการดำเนินงานในปีงบประมาณ พ.ศ. ๒๕๖๖ ขององค์การบริหารส่วนตำบลบือมัง  เพื่อให้นายกองค์การบริหารส่วนตำบลบือมัง ประกาศเป็นแผนการดำเนินงาน ตามระเบียบกระทรวงมหาดไทย ว่าด้วยการจัดทำแผนแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๕ ข้อ ๒๖ (๒) เป็นที่เรียบร้อยแล้ว  
ดังนั้น เพื่อให้การบริหารงานขององค์การบริหารส่วนตำบลบือมัง เป็นไปอย่างมีประสิทธิภาพและสามารถนำแผนไปใช้ได้อย่างถูกต้อง รวมทั้งให้หน่วยงานที่เกี่ยวข้องและประชาชนทั่วไปได้รับทราบ องค์การบริหารส่วนตำบลบือมัง จึงประกาศเป็นแผนการดำเนินงาน ประจำปีงบประมาณ พ.ศ. ๒๕๖๖ (รายละเอียดตามแบบ ผด.๐๒ และ ผด.๐๒/๑ ที่แนบท้ายประกาศนี้) โดยสามารถขอดูหรือสอบถามเพิ่มเติมได้ที่ศูนย์ข้อมูลข่าวสารขององค์การบริหารส่วนตำบลบือมัง ณ ที่ทำการองค์การบริหารส่วนตำบลบือมัง เลขที่ 159 หมู่ที่ 6 ตำบลบือมัง  อำเภอรามัน จังหวัดยะลา โทรศัพท์ 073-299985 
ทั้งนี้  ตั้งแต่บัดนี้เป็นต้นไป
ประกาศ  ณ  วันที่  20  ตุลาคม  พ.ศ. ๒๕๖๕

(นายอาซิ  ดอคอแย)
นายกองค์การบริหารส่วนตำบลบือมัง
